**DARBU ORGANIZĒŠANAS PROJEKTS**

**SKAIDROJOŠAIS APRAKSTS**

Darbu organizēšanas projekts (DOP) apliecinājuma kartei “Daudzdzīvokļu dzīvojamās mājas Vienības ielā 5, Daugavpilī, bēniņu pārseguma siltumizolācijas ierīkošana” izstrādāts pamatojoties uz 2019. gadā noslēgto līgumu, kā arī saskaņā ar Pasūtītāja izsniegto projektēšanas uzdevumu, MK noteikumiem Nr.500 “Vispārīgie būvnoteikumi”, MK noteikumiem Nr.529 “Ēku būvnoteikumi”, MK noteikumiem Nr.545 “Būvniecības ieceres dokumentācijas noformēšana”, MK noteikumiem Nr.331 “Publiskas būves”, MK noteikumi Nr.333 “Būvju ugunsdrošība”, kā arī ar citiem Latvijas būvnormatīviem un normatīvo aktu, kā arī tehnisko vai īpašo noteikumu prasībām.

DOP sastādīšanas mērķis:

1. Būvniecības laikā nodrošināt būves un tās daļu kvalitatīvu un racionālu izbūvi;
2. Pēc iespējas samazināt satiksmes traucējumus un glābšanas dienestu piekļuves ierobežojumus būvdarbu izpildes gaitā;
3. Ugunsdrošības pasākumu nodrošinājums būves celtniecības darbu veikšanas laikā.
4. **Objekta galvenie tehniskie rādītāji**

|  |  |
| --- | --- |
| **TEHNISKIE PARAMETRI** | |
| OBJEKTA ADRESE | Vienības iela 5, Daugavpils |
| ĒKAS KADASTRA APZĪMĒJUMS | 05000016604001 |
| BŪVJU IEDALĪJUMS GRUPĀ ATBILSTOŠI BŪVNIECĪBAS PROCESAM | II |
| ĒKAS LIETOŠANAS VEIDS | I |
| BŪVNIECĪBAS VEIDS | Vienkāršota atjaunošana |
| BŪVES GALVENAIS IZMANTOŠANAS VEIDS | 11220103 – daudzdzīvokļu 3–5 stāvu mājas |
| ĒKU UGUNSNOTURĪBAS PAKĀPE | U2a (pēc LBN 201-15) |
| ĒKAS APBŪVES LAUKUMS | 855,00 m2 |
| ĒKAS KOPĒJAIS AUGSTUMS | ~15,85 m |
| BŪVGRUŽU APJOMS | ~50 m3 |

1. **Esošā situācija un objekta novietojums**

Atjaunojamā ēka atrodas Vienības ielā 5, Daugavpilī, uz zemes gabala ar kadastra apzīmējumu 05000016604. Ēkas galvenā fasāde izvietota paralēli Vienības ielai. Ēka novietota zemesgabala ziemeļaustrumu pusē. Teritorijas reljefs ir samērā līdzens.

Objektam autotransporta, tajā skaitā ugunsdzēsības un glābšanas tehnikas piebraukšana organizējama pa dienvidos esošo Raiņa ielu. Visa transporta un cilvēku kustība jāsaskaņo ar lietotāja pārstāvi.

1. **Būvniecības sagatavošanās darbi**

Pirms darbu uzsākšanas celtniecības darbu uzņēmējs izstrādā “Darbu veikšanas projektu” (DVP) saskaņā ar LBN LBN 310-14 “Darbu veikšanas projekts” un saskaņo to ar pasūtītāju. Visas atkāpes no darbu veikšanas projekta jāsaskaņo ar pasūtītāju.

Pirms būvdarbu uzsākšanas jāveic sagatavošanās darbi – būvlaukumu norobežo ar vismaz 2 m augstu žogu ar vārtiem (vārtiem jābūt slēdzamiem). Uz žoga redzamās vietās jāizvieto attiecīgos brīdinošos uzrakstus un būvtāfeli. redzamās vietās jāizvieto brīdinošus uzrakstus.

Būvlaukumā jāizvieto:

* 1. Noliktavas konteiners;
  2. Būvgružu konteiners;
  3. Materiālu novietne;
  4. Tualete;
  5. Ugunsdzēsības iekārta (inventārs);
  6. Sadzīves konteiners būvniekiem;
  7. Būvgružu novadcaurule;
  8. Būvtāfele;

Visu konteineru un elementu izvietojumu teritorijā veikt saskaņā ar DOP-02 lapā redzamo shēmu.

Konteinertipa sadzīves telpai (ģērbtuves, sadzīves telpas, darbu vadītāja ofiss) atbilstoši pastāvošām normām un noteikumiem jānodrošina ar nepieciešamajām komunikācijām un aprīkojumu. Tie jāparedz katram apakšuzņēmējam atsevišķi atkarībā no vienlaicīgi strādājošo skaita. Sadzīves telpas jānodrošina ar medikamentiem un neatliekamās medicīniskās palīdzības līdzekļiem. Būvgružu konteinerus paredzēts novietot uz zemes, ēkas ārpusē.

Būvdarbu veikšanas laikā piekļuve jānodrošina tikai piederošām personām – būvdarbu veicēji, vadītāji, pasūtītāji, autoruzraugi u.c. Nepiederošu personu ieeja un kustība nožogojuma teritorijā ir stingri aizliegta. Nožogojumam ap atjaunojamo ēku jābūt attiecīgi noslēgtam, lai nepiederošu personu iekļuve nebūtu iespējama.

Būvniecības darbus plānots veikt vienā kārtā. Būvdarbu kopējais ilgums precizējams pie līguma slēgšanas ar būvuzņēmēju. Būvdarbu veikšanas laikā atjaunojamās ēkas ekspluatācija tiks pārtraukta un tā nebūs pieejama apmeklētājiem.

Būvlaukumam, darba vietām, brauktuvēm un ieejām diennakts tumšajā laikā jābūt apgaismotām. Būvlaukumā jāierīko apgaismes prožektori. Ārējai apgaismošanai izmanto 1000W halogēno spuldžu prožektorus. Izveido dubultizolācijas kabeļu instalāciju ar zemējumu. Būvlaukuma pagaidu elektroapgādi tehnoloģiskām vajadzībām un apgaismošanai uz būvniecības laiku iekārto galvenais būvuzņēmējs. Elektroapgāde tiek nodrošināta no tuvākās esošās sadalnes. Būvuzņēmējs pagaidu elektrības pieslēguma vietu saskaņo ar pasūtītāju, uzliek elektrības skaitītāju un, pēc būvdarbu pabeigšanas norēķinās ar pasūtītāju par iztērēto elektroenerģiju. Nepieciešamo jaudu elektroinstrumentiem un apgaismojumam precizēt DVP.

Ūdeni tehniskām vajadzībām uz būvlaukumu piegādā pēc vajadzības. Būvdarbu veikšanas laikā izmanto individuālo dzeramā ūdens piegādi (maināmi ūdens trauki, kurus uzstāda būvlaukuma ofisā).

Materiālu uzglabā tam speciāli paredzētās vietās. Piegādāto materiālu glabāšana notiek saskaņā ar materiālu uzglabāšanas noteikumiem. Uz būvlaukumu nogādā nepieciešamo materiālu apjomu pēc DVP izstrādāta grafika.

*Piezīme:*

*Norādītajām pagaidu ēkām un būvēm ir tikai rekomendējošs raksturs, precīzu novietojumu skatīt grafiskajā daļā - lapā nr. DOP-2. Pirms būvdarbu veikšanas būvuzņēmējs, izstrādājot darbu veikšanas projektu, veic precīzus aprēķinus nepieciešamajam ēku un būvju daudzumam.*

1. **Plānoto darbu apraksts**

Projekta ietvaros paredzēts veikt sekojošus darbus:

1. Būvlaukuma sagatavošana (materiālu izkraušanas vietas ierīkošana, noliktavas un sadzīves konteinera uzstādīšana, būvgružu konteinera un ugunsdzēsības instrumentu stenda novietošana, kā arī pagaidu žoga ierīkošana. Pie žoga jāizvieto informācija par objektu (būvtāfele) uz kuras jābūt norādītai būvfirmas simbolikai, atbildīgajām amatpersonām, kontakttālruņu numuriem.);

2. Sastatņu montāža;

3. Ēkas fasādes atjaunošanas darbi (detalizētu aprakstu skatīt AR skaidrojošā aprakstā);

4. Ap ēku esošās aizsargapmales demontāža, jaunas apmales izbūve;

5. Teritorijas sakārtošanas darbi (pēc būvdarbu pabeigšanas).

*Piezīme:*

1. *Augstāk minētie darbi nav atspoguļoti hronoloģiskā secībā;*
2. *Pielietojamās tehnoloģijas būvmateriālu nogādāšanai precizēt DVP;*
3. *Būvtāfeles paredzēto novietošanas vietu skatīt lapā DOP-02;*
4. *Detalizētu aprakstu par plānotajiem fasādes atjaunošanas darbiem un pielietojamajām tehnoloģijām skatīt AR daļā skaidrojošā aprakstā.*
5. **SADARBĪBA STARP BŪVUZŅĒMĒJU UN TERITORIJAS APSAIMNIEKOTĀJU**

Būvuzņēmējs nodrošina drošības pasākumus - darbavietu un bīstamo zonu norobežošanu ar brīdinājuma lentām un nožogojumu, brīdinājuma zīmju un uzrakstu izvietošanu. Lietotāja pārstāvis piedalās būvsapulcēs. Lietotāja pārstāvis saskaņo būvdarbu grafikus, un specifisku pasākumu norisi, piemēram, īslaicīgu ūdens atslēgumu. Darbi ar paaugstinātu troksni un vibrāciju saskaņojami ar Lietotāja pārstāvi. Celtniecības darbu laikā objekta pamatfunkcija tiek pārtraukta un tiek slēgta piekļuve apmeklētājiem.

1. **BŪVDARBU VEIKŠANAS DOKUMENTĀCIJA**

Būvdarbu veikšanas laikā būvobjektā pastāvīgi jāatrodas sekojošai dokumentācijai:

1. Būvatļauja (kopija);
2. Darbu veikšanas projektam;
3. Autoruzraudzības žurnālam;
4. Būvdarbu žurnālam;
5. Uzņēmēja līguma kopijai;
6. Strādājošo sarakstam ar noslēgto darba līgumu kopijām;
7. Darba drošības instruktāžas žurnālam;
8. Strādājošo darba laika uzskaites tabulai;
9. Strādājošo identifikācijas kartēm ar fotogrāfijām;
10. Darba vadītāja dalītā uzskaites lapai ar atrašanās grafiku objektā;
11. Būvuzrauga darba laika uzskaites lapa ar atrašanās grafiku objektā;
12. Būvspeciālistu apdrošināšanas kopijām;
13. Būvuzraudzības plānu;
14. Rīkojumam par darba drošības atbildīgo;
15. Paziņojums VDI (Valsts darba inspekcijai) par plānoto objekta būvniecību (kopijai);
16. Darba aizsardzības plānam.
17. **BŪVDARBU KVALITĀTES KONTROLE**

Saskaņā ar MK noteikumu Nr.529 “Ēku būvnoteikumi” 7.4. nodaļas 124. punktu, par būvdarbu kvalitāti ir atbildīgs būvdarbu veicējs. Būvdarbu kvalitātes kontrole sevī ietver (MK Nr.529 125. punkts):

1. būvdarbu veikšanas dokumentācijas, piegādāto materiālu, izstrādājumu un konstrukciju, ierīču, mehānismu un līdzīgu iekārtu sākotnējo kontroli;
2. atsevišķu darba operāciju vai darba procesa tehnoloģisko kontroli (ieskaitot kontroli ēkas nesošajām konstrukcijām);
3. pabeigtā (nododamā) darba veida vai būvdarbu cikla noslēguma kontroli.

Pabeigtos nozīmīgos konstrukciju elementus un segtos darbus, pieņem ekspluatācijā, sastādot pieņemšanas aktu (skat. MK Nr.529 [11.](http://likumi.lv/doc.php?id=269164#piel11), [12.](http://likumi.lv/doc.php?id=269164#piel12)un [13.](http://likumi.lv/doc.php?id=269164#piel13) pielikumu). Nav pieļaujama sekojošo veicamo darbu uzsākšana, ja pasūtītāja un būvuzņēmēja pārstāvji nav sastādījuši un darbu veikšanas vietā parakstījuši iepriekšējo segto darbu pieņemšanas aktu.

Ja būvdarbu veikšanas laikā veidojas pārtraukums, kura laikā iespējami ar aktu pieņemto segto aktu bojājumi, pirms darbu atsākšanas veicama atkārtota iepriekš veikto segto darbu kvalitātes pārbaude un sastādāms attiecīgs akts.

Pasūtītājs, saskaņā ar MK noteikumiem Nr.500 “Vispārīgie būvnoteikumi” 120. punktu, būvdarbu kvalitātes kontrolei pieaicina būvuzraugu un iesniedz būvvaldē būvuzrauga saistību rakstu (vispārīgo būvnoteikumu 8.pielikums). Būvuzraugs nodrošina Pasūtītāja tiesības un intereses būvdarbu veikšanas procesā, kā arī uzrauga, lai netiktu veiktas patvaļīgas atkāpes no akceptētā būvprojekta. Būvuzrauga pienākums ir pārbaudīt izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību būvprojektam.

MK noteikumu Nr.500 X. nodaļa "Autoruzraudzība" nosaka būvdarbu autoruzraudzības kārtību. Autoruzraugs nodrošina būvprojekta autora tiesības īstenot būvprojekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētās ieceres un būvprojekta, kā arī saistošo normatīvo aktu un standartu pārkāpumus būvdarbu gaitā. Būvdarbu gaitā autoruzraugs pārbauda būvobjekta arhitektonisko apjomu atbilstību būvprojekta arhitektūras risinājumiem, laikus pārbauda objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam, nepieļaujot neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem.

Gan būvuzraugam, gan autoruzraugam jāpievērš uzmanība būvmateriālu un būvizstrādājumu ekomarķējumiem, ja tādi ir norādīti akceptētajā būvprojektā. Ekomarķējums ir ērts vides kritēriju izpildes (atbilstības) pierādījums.

Būvniecības kontroli veic būvinspektoru reģistrā reģistrēts būvinspektors, saskaņā ar MK noteikumu Nr.500 XIII. sadaļu "Būvniecības kontrole".

Pēc objekta nodošanas ekspluatācijā būvdarbu veicējs uzņemas garantijas saistības par laiku, kurā atklājušos defektus būvdarbu veicējs novērš par saviem līdzekļiem.

1. **VIDES AIZSARDZĪBAS PRASĪBAS**

Būvuzņēmējam ir jāpielieto tādas būvniecības metodes, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem. Būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem.

Ir jānodrošina likumdošanā noteiktā prasība par atļautā trokšņa līmeņa ievērošanu. Nedrīkst veikt darbus ar paaugstinātu trokšņa līmeni pēc 20:00. Nepieciešamības gadījumā, savlaicīgi rakstiski jāinformē blakus esošos iedzīvotājus par darbiem, kuru rezultātā tiks paaugstināts trokšņa līmenis.

Atkritumu apsaimniekošanu veikt saskaņā ar vietējas pašvaldības saistošos noteikumos noteikto atkritumu apsaimniekošanas plānu un “Atkritumu apsaimniekošanas likumu”.

Būvuzņēmējam jāizmanto piemērotas metodes, lai samazinātu un pārstrādātu būvniecības procesā radītos atkritumus.

Atkritumu apsaimniekošana veicama atbilstoši ieteikumiem par videi draudzīgu būvniecību tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi, tai skaitā:

1. radīt apdraudējumu ūdeņiem, gaisam, augsnei, kā arī florai un faunai;
2. radīt traucējošus trokšņus vai smakas;
3. nelabvēlīgi ietekmēt ainavas un īpaši aizsargājamās teritorijas;
4. piesārņot un piegružot vidi.
5. **UGUNSDROŠĪBAS PASĀKUMU REKOMENDĀCIJAS**
6. Visi darbi izpildāmi saskaņā ar LBN 201-15, MK noteikumiem Nr.238 “Ugunsdrošības noteikumi”, MK noteikumiem Nr.359 “Darba aizsardzības prasības darba vietās”;
7. Būvdarbu vietas ir jāapgādā ar ugunsdzēsības iekārtām, saskaņā ar spēkā esošajām normām;
8. Celtnieku evakuācija no ēkas īstenojas caur ārdurvīm, no teritorijas - caur vārtiem;
9. Nedrīkst glabāt materiālus, kas satur viegli uzliesmojošus un degošus šķidrumus, ceļamo ēku un būvju teritorijās. Šo materiālu glabāšanu veikt speciālās novietnēs no nedegošiem materiāliem vai tvertnēs, kas iedziļinātas zemē;
10. Sagatavot un uzglabāt sprāgstošas un ugunsnedrošas mastikas, lakas, krāsas, līmes, kas satur organiskos šķīdinātājus, pernicu, eļļas atļautas atsevišķās celtnēs, kas apgādātas ar vēdināšanas iekārtām;
11. Darbi kas saistīti ar atklātu uguni, jāveic, pamatojoties uz rakstisku atļauju, ko izsniedz personas, kas ir atbildīgas par ugunsdrošību objektā, pēc visu aizsargpasākumu veikšanas (darbam paredzētā vieta apgādāta ar ugunsdzēsības inventāru, attīrīta no degošiem materiāliem, degošas konstrukcijas nožogotas ar metāla ekrāniem, novērsta dzirksteļu nokrišana uz degošām konstrukcijām uz zemāk izvietotiem laukumiem).
12. **DARBA AIZSARDZĪBAS PASĀKUMI**

Gan objekta sagatavošanas, gan tiešo būvdarbu veikšanas posmā nepieciešams stingri ievērot MK noteikumus Nr.92 “Darba aizsardzības prasības, veicot būvdarbus”. Pasūtītāja vai projekta vadītāja pienākums ir nozīmēt darba aizsardzības koordinatoru darbu sagatavošanās un projekta izpildes posmā. Pasūtītājs vai projekta vadītājs nodrošina, lai pirms būvdarbu uzsākšanas tiktu izstrādāts darba aizsardzības plāns. Pasūtītājam vai būvdarbu vadītājam ir pienākums pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu.

Pirms būvdarbu uzsākšanas, ar uzņēmuma vadītāja rakstisku rīkojumu, tiek norīkots atbildīgais būvdarbu vadītājs par darba aizsardzību, ugunsdrošību un bīstamo iekārtu tehnisko uzraudzību. Būvlaukuma galvenais būvuzņēmējs izstrādā būvlaukuma iekšējās kārtības darba drošības, ugunsdrošības un apsardzes noteikumus piemērotus tieši šim būvlaukumam, ievērojot, kā arī nepārkāpjot Latvijas Republikas likumus un saistošos normatīvos aktus. Ar augstāk minētajiem noteikumiem galvenais būvuzņēmējs iepazīstina visus darbuzņēmējus un būvniecības procesā iesaistītās personas, ja viņu darbs ir saistīts ar būvlaukuma apmeklēšanu. Katrai objekta būvniecībā iesaistītai personai tiek veikta darba aizsardzības ievadinstruktāža, darba aizsardzības instruktāža darba vietā un ugunsdrošības instruktāža, un darbinieks ar savu parakstu apliecina īpašā šim nolūkam paredzētā žurnālā to, ka ir iepazinies ar darba aizsardzības un ugunsdrošības prasībām būvlaukumā.

Visas nepieciešamās instrukcijas atrodas būvlaukuma birojā. Galvenā būvuzņēmēja atbildīgais būvdarbu vadītājs pirms darbu uzsākšanas pārliecinās, vai ir apzinātas esošās komunikācijas - elektrolīnijas, sakaru, TV gaisa un zemes kabeļi, gāzes vadi/ caurules, ūdens un kanalizācijas caurules. Būvlaukumā tiek iekārtotas un ar informācijas zīmēm apzīmēta: pirmās medicīniskās palīdzības sniegšanas vieta, sakari neatliekamās palīdzības izsaukšanai ar norādītiem tālruņa numuriem attiecīgā dienesta izsaukšanai.

Darbinieku vajadzībām tiek iekārtotas: ģērbtuves, atpūtas telpas (atkarībā no nodarbināto skaita un piekļūšanas iespējām). Būvlaukumā atbilstoši izstrādātajam darba organizēšanas plānam, tiek izvietotas/uzstādītas/ierīkotas ugunsdzēšanas ierīces un evakuācijas ceļi, ievērojot Ministru kabineta noteikumu Nr. 238 „Ugunsdrošības noteikumi” minimālās prasības.

Būvlaukuma ceļi (t.sk. piebraucamie), darba vietas, evakuācijas ejas un pieejas darba vietām regulāri tīra, uztur kārtībā. Materiāli tiek uzglabāti speciāli šim nolūkam iekārtotās vietās. Atkritumi tiek savākti, uzglabāti speciālos konteineros un regulāri izvesti. Visi nodarbinātie jānodrošina ar atbilstošiem individuālas aizsardzības līdzekļiem (IAL), kuri ir ar EC marķējumu un atbilstošām lietošanas instrukcijām (īpaša uzmanība tiek pievērsta galvas aizsardzībai (aizsargķiveres) un atbilstošiem darba apaviem (ar pēdu un purngalu aizsardzību). Būvdarbu vadītājs kontrolē IAL pielietošanu, atbilstoši darba aizsardzības instrukciju, būvlaukuma iekšējās kārtības un Ministru kabineta noteikumu Nr.372 "Darba aizsardzības prasības, lietojot individuālās aizsardzības līdzekļus" prasībām. Būvdarbu vadītājs veic nepieciešamos pasākumus, lai pasargātu darbiniekus no darba vides trokšņa radītā riska saskaņā ar Ministru kabineta noteikumu Nr.66 "Darba aizsardzības prasības nodarbināto aizsardzībai pret darba vides trokšņa radīto risku" prasībām. Būvlaukumā izmantotajam darba aprīkojumam ir jābūt ar EC marķējumu un ar atbilstošām lietošanas instrukcijām. Būvlaukumā izmantotajam darba aprīkojumam, kurš ir iekļauts bīstamo iekārtu sarakstā, saskaņā ar Ministru kabineta noteikumiem Nr.384 "Noteikumi par bīstamajām iekārtām", ir jāveic uzraudzība saskaņā ar Latvijas Republikā izdoto likumu "Par bīstamo iekārtu tehnisko uzraudzību". Šo iekārtu apkalpojošais personāls ir speciāli apmācīti darbinieki (operatori, vadītāji, stropētāji), kuriem ir apliecinoši dokumenti.

Būvlaukumā metināšanas darbus drīkst veikt tikai ar sertificētām iekārtām, ievērojot elektrodrošības un ugunsdrošības noteikumus/instrukcijas, apmācīti darbinieki, kuriem ir apliecinoši dokumenti/apliecības /sertifikāti. Prasību ievērošanu kontrolē galvenā būvuzņēmēja atbildīgais būvdarbu vadītājs.

Būvuzņēmējs darbus organizē tā, lai pēc iespējas prioritāte būtu kolektīviem aizsardzības līdzekļiem/pasākumiem nevis individuāliem. Iespēju robežās organizēt attiecīgā darba veikšanu no drošākas pozīcijas. Pēc iespējas novērst smagumu pārvietošanu ar cilvēku fizisko spēku, aizstājot to ar mehāniskām ierīcēm (trīši, vinčas, pacēlāji, utt). Būvuzņēmējs noteikti organizē darbinieku apmācību/instruktāžu, droša smagumu celšanā/pārvietošanā, saskaņā ar MK noteikumu Nr.344 "Darba aizsardzības prasības, pārvietojot smagumus" prasībām.

Būvlaukumā izmantojamās bīstamās ķīmiskās vielas/produkti tiek uzglabāti atbilstoši instrukcijām, (noteikti ir jāņem vērā kādas vielas nedrīkst uzglabāt kopā) speciāli iekārtotās noliktavās (telpām jābūt vēdināmām) un, lietojot, jāņem vērā to lietošanas instrukcijas (datu lapas). Bīstamo ķīmisko vielu/produktu drošības datu lapas ir aizpildītas atbilstoši likumam "Ķīmisko vielu likums" un atrodas būvlaukuma birojā. Būvlaukuma bīstamās zonas un transporta kustības zonas jānodrošina ar uzrakstiem, brīdinājuma zīmēm un signāliem. Būvlaukums, ejas un nobrauktuves tajā un nojaukšanas darbu vietās arī nakts laikā jāapgaismo.

**Būvlaukumā ievērojamās prasības kāpnēm un darba platformām:**

Visiem celtniecības un montāžas darbos izmantojamiem pacelšanas līdzekļiem (kāpnes, sastatnes) un satveršanas ierīcēm (traversi, štropes) jābūt inventāriem un izgatavotiem pēc tipa projektiem.

Visas pacelšanas iekārtas un stiprinājumi ir:

1. Izgatavoti atbilstoši spēkā esošajiem normatīviem un standartiem, pareizi uzstādīti, pietiekami izturīgi un lietoti tikai tiem paredzētajam mērķim;
2. Uzturēti darba kārtībā, regulāri testēti un pārbaudīti;
3. Ar pacelšanas iekārtām un to aprīkojumu drīkst strādāt tikai kvalificēti nodarbinātie, kuri ir apmācīti attiecīgo iekārtu lietošanā;
4. Uz pacelšanas iekārtām un to aprīkojuma skaidri norāda maksimālo paceļamās kravas svaru;
5. Pacelšanas iekārtas un to aprīkojumu atļauts izmantot tikai tam paredzētajam mērķim;
6. Kāpnes uzstāda, tās nodrošina tādā veidā, lai novērstu cilvēku krišanas iespējas un pasargātu tos no krītošiem priekšmetiem;
7. Stiprinājumu risinājumus izstrādā būvdarbu veicējs darbu veikšanas projektā (DVP).
8. **DARBA DROŠĪBAS PASĀKUMU REKOMENDĀCIJAS**

Visi darbi izpildāmi stingrā saskaņā ar instrukciju prasībām un citu darba drošības tehnikas, darba aizsardzības, ražošanas sanitārijas un ugunsdrošības nolikumu un instrukciju prasībām, t.sk.MK noteikumi Nr.92 "Darba aizsardzības prasības, veicot būvdarbus". Būvstrādnieku ievada un regulārās instruktāžas jāveic saskaņā ar MK noteikumiem Nr.749 “Apmācības kārtība darba aizsardzības jautājumos”. Savlaicīgi jāveic strādājošo obligātā veselības pārbaude saskaņā ar MK noteikumu Nr.219 “Kārtība, kādā veicama obligātā veselības pārbaude”.

Veicot būvdarbus objektā, jāievēro sekojošas prasības:

1. Objektā aizliegts sadedzināt būvgružus un citus atkritumus, kā arī tos aprakt teritorijā;
2. Jāveic pasākumi, kas pasargā ēku pret iespējamiem bojājumiem;
3. Materiāli, kas satur kaitīgas vielas jāglabā slēgtos, hermētiskos traukos. Pirms lietošanas izlasīt marķējumu un produkta informāciju;
4. Putekļainas vielas jāglabā slēgtos apjomos un jācenšas novērst to putēšana izkraušanas, iekraušanas darbu laikā, lai kontrolētu putekļu daudzumu jāizmanto ugunsdzēsības šļūtenes un jākontrolē būvgružu grūšanas virziens.
5. Objektā nedrīkst strādāt un atrasties bez aizsargķiveres;
6. Ja tiek konstatēti mašīnu, mehānismu vai elektroiekārtu bojājumi, tad nekavējoties jāziņo darbu vadītājam;
7. Ugunsgrēka gadījumā jāziņo darba vadītājam un objekta administrācijai. Ugunsgrēka likvidācijai vai lokalizācijai jāizmanto būvlaukumā esošo ugunsdzēsības aprīkojumu. Nepieciešamības gadījumā jāizsauc ugunsdzēsēji;
8. Jāsargā esošie inženierkomunikācijas tīkli.

**Strādājot augstumā, jāievēro sekojošas darba drošības prasības:**

Visi darbi, kuros strādājošais atrodas 1,5m un augstāk no drošas atbalsta plaknes, veicami saskaņā ar LR MK 2002. gada 13.12. noteikumu Nr. 526 "Darba aizsardzības prasības, lietojot darba aprīkojumu" un LR MK 2014.gada 18.03. noteikumu Nr. 143 "Darba aizsardzības prasības, strādājot augstumā" prasībām.

Darba devējs nodrošina, lai nodarbinātie, kas strādā augstumā (1,5 m un augstāk), darbu veic uz stabilas un drošas virsmas, neradot risku savai un citu drošībai un veselībai, kā arī ievērojot ergonomikas prasības un principus. Strādājot augstumā, kāpnes par darba vietu izmanto vienīgi tad, ja risks nodarbināto drošībai un veselībai ir samazināts līdz minimumam un ja darba aprīkojumu lieto neilgu laiku vai darba laukumam ir specifiski apstākļi, kurus darba devējs nevar mainīt (pārveidot).

Pirms uzsākt darbu augstumā, darba devējs novērtē attiecīgās darba vides riskus atbilstoši normatīvajiem aktiem par darba vides iekšējās uzraudzību un nosaka pasākumus darba vides riska samazināšanai vai tā novēršanai.

Ja darbs veicams augstumā, jo īpaši, ja darba virsma ir no neizturīgiem materiāliem, darba virsmu nožogo un nostiprina, lai tā būtu stabila, nekustīga un neradītu risku nodarbināto un citu cilvēku drošībai un veselībai, kā arī nodrošina, lai tiktu ievērotas ergonomikas prasības un principi.

Darbu augstumā atļauts veikt tikai ar piemērotu un normatīvajiem aktiem par darba aizsardzības prasībām atbilstošu darba aprīkojumu, kā arī izmantojot kolektīvos aizsardzības līdzekļus, kas novērš kritiena risku. Ja šāda aprīkojuma lietošana nav iespējama darba rakstura dēļ, darba devējs nodarbinātajiem nodrošina drošu piekļūšanu darba vietai un apgādā ar individuālajiem aizsardzības līdzekļiem, kuri projektēti kritiena ierobežošanai un apturēšanai. Darba devējs nodrošina darba aprīkojuma un aizsardzības līdzekļu lietošanu saskaņā ar ražotāja instrukciju un tehnisko dokumentāciju, kā arī darba aizsardzības instrukcijās noteiktajām prasībām.

Ja rodas avārijas situācija, strādājošiem nekavējoties jāpārtrauc darbs, jāizslēdz visas darbojošās iekārtas un jāveic nepieciešamie drošības pasākumi, bet ja tas nav iespējams, darbs jāpārtrauc, līdz bīstamība ir novērsta.

Darbus augstumā atļauts veikt vienīgi tad, ja laikapstākļi nerada risku nodarbināto drošībai un veselībai.

Pēc būvdarbu pabeigšanas Būvuzņēmējam ir jāsakārto un jāattīra būvlaukums no būvgružiem un pagaidu konstrukcijām. Sakārtotā teritorija pēc darbu pabeigšanas ir nododama zemes īpašniekiem un lietotājiem.

|  |  |  |  |  |
| --- | --- | --- | --- | --- |
| Izpildīja: | **Lūcija Marija Turka** | | |  |
|  |  |  |  | 25.10.2019. |
|  | (Paraksts) | | | (Datums) |
| Būvproj. vad.: | **Imants Bitmanis** | | |  |
|  |  |  |  | 25.10.2019. |
|  | (Paraksts) | | | (Datums) |